stanford-oval/wikipedia huggingface dataset:
תת-פעילות בלוטת יותרת הכליה
המחלוקת באבחון

קיימת מחלוקת בנוגע לאבחון תת־הפעילות. במאמר שבחן חולים בתסמונת העייפות הכרונית ופיברומיאלגיה וסקר את כל המאמרים מעשרות השנים האחרונות, הוסקה המסקנה שמבחני ה-ACTH אינם אמינים ואינם מאתרים כ-50% מהמקרים (בכל המינונים של ACTH, כולל 1 מק"ג ו-250 מק"ג). לכן הוצע לתת את ההורמון לתקופת ניסיון, כדי לראות אם ישפר את התסמינים.
ראו גם

מתירפון
הערות שוליים

↑  Mona P. Nasrallah and Baha M. Arafah. The Value of Dehydroepiandrosterone Sulfate Measurements in the Assessment of Adrenal Function. The Journal of Clinical Endocrinology & Metabolism Vol. 88, No. 11 5293-5298. 2003.
↑  Arroyo, CF. Med. Jour. and Rac., Jan 2, 1924, cxix, pg. 25.
↑  Harrower HR. Endocrine Diagnostic Charts. Glendale, CA: The Harrower Laboratory, Inc., p. 25-45, 79, 80-81, 1929.
↑  Jerjes WK, Cleare AJ, Wessely S, Wood PJ, Taylor NF. Diurnal patterns of salivary cortisol and cortisone output in chronic fatigue syndrome. Journal of affective disorders. 2005 Aug;87(2-3):299-304. PMID 15922454
↑  Holtorf, K.
Diagnosis and Treatment of Hypothalamic-Pituitary-Adrenal (HPA) Axis Dysfunction in Patients with Chronic Fatigue Syndrome (CFS) and Fibromyalgia (FM) Journal of Chronic Fatigue Syndrome. 2008 14:3.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סטימוביל

| --- | --- |

Steamobile
 מאפיינים כלליים
 יצרן:  Steamobile Company of America
 שנות ייצור:  1900–1902
 הרכבה:  ארצות הברית
 משקל:  510 ק"ג
 מפרט טכני
 מנוע:  מנוע קיטור, 2 צילינדרים, המפיק 7 כ"ס מנוע קיטור, 2 צילינדרים, המפיק 8 כ"ס מנוע קיטור, 2 צילינדרים, המפיק 9 כ"ס
 מעצב:  Reynold Janney
סטימוביל, מספר 112, שנת 1901
סטימוביל (באנגלית: Steamobile) היא מכונית בעלת מנוע קיטור אשר יוצרה בארצות הברית בעיר "Keene", במדינת ניו המפשייר, באזור ניו אינגלנד על ידי "Steamobile Company of America" בין השנים 1900–1902.
דגמים

מודל "Runabout" (מחיר בשנת 1900 - 1,100 דולר)
מודל "Tonneau" (מחיר בשנת 1900 - 1,300 דולר)
סטימוביל

דגם פתוח (קבריולה)
מערכת ההיגוי ומקום מושב הנהג - בדרך כלל במושב האחורי (גבוה)
מערכת היגוי - על ידי מוט (ממוקם לימינו של הנהג)
משאבת אוויר אוטומטית
צבעים: שחור או ירוק ברוסטר
מנוע קיטור

מנוע קיטור הוא מנוע בעירה חיצונית בוכנאי, המופעל על ידי לחץ קיטור.
שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את רכב הקיטור.
לקריאה נוספת

סטימוביל - היסטוריה (1900-1902) (autopasion18.com/HISTORIA-STEAMOBILE)
סטימוביל שנת 1902, 8 כ"ס (steamcar.net/register/steamobile)
הערות שוליים

↑  סטימוביל - מודעת פרסומתhobbydb.com/catalog
↑  סטימוביל - הוראות יצרןvirtualsteamcarmuseum.org/makers/steamobile_company_of_america
↑  סטימוביל gracesguide.co.uk/Steamobile
↑  סטימוביל allcarindex.com/main-index/car-make-details
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטימוביל".
סכר וודונגדה

| --- | --- |

 מיקום:  מחוזות סצ'ואן ויונאן, הרפובליקה העממית של סין
 סוג:  סכר, תחנת כוח הידרואלקטרית 
 סוכר את:  נהר הג'ינשה
 גובה:  270 מטרים
 ייצור חשמל:  10,200 מגה-ואט
 תקופת הבנייה:  2015–2021 (כ־6 שנים)
 שטח אגם:  127.1 קמ"ר
 נפח אגם:  4 קמ"ק
 מפעיל:  תאגיד שלושת הערוצים של סין
 קואורדינטות:  26°19′29″N 102°38′02″E﻿ / ﻿26.324833333333°N 102.63394444444°E﻿ / 26.324833333333; 102.63394444444
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסכר וודונגדה(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסכר וודונגדהhe
 
סכר וודונגדה (בסינית: 乌东德水电站, בפינין: Wū dōng dé shuǐdiànzhàn) היא תחנת כוח הידרואלקטרית גדולה בדרום מערב סין, במחוזות סצ'ואן ויונאן, השוכן על נהר הג'ינשה, החלק העליון של נהר היאנגצה. תחנה זו היא תחנת הכוח ההידרואלקטרית הרביעית בגודלה בסין והשביעית בעולם.
תחנת הכוח מבוססת סכר קשת, המתנשא לגובה ממוצע של 270 מטרים. עוביו הממוצע 40 מטרים וגובה היסודות 30 מטרים. הסכר מנוהל על ידי תאגיד שלושת הערוצים של סין.
עקב הקמת הסכר, פונו מביתם 32,182 תושבים.
עלות בניית הסכר הייתה 120 מיליארד יואן (16.95 מיליארד דולר).
ייצור חשמל

המתקן יפיק כוח באמצעות 12 טורבינות, כל אחת עם כושר ייצור של 850 מגה וואט, ובסך הכל 10,200 מגה וואט.
בניה

בשנת 2002 ניתן לחברת תאגיד שלושת הערוצים של סין האישור לבנות ארבעה סכרים על נהר היאנגצה, ביניהם: סכר שלושת הערוצים, סכר באיחטאן וסכר וודונגדה.
הבנייה החלה בשנת 2015 וחפירת היסודות נסתיימה ב-18 בדצמבר 2016. ב-16 בדצמבר 2017, יצקו את הבטון למחסן הראשון של הסכר. הגנרטור הראשון היה מוכן בשנת 2018, שתי הטורבינות הראשונות היו מוכנות ביולי 2020, והתחנה כולה אמורה לפעול בדצמבר 2021.
אורכה של תחנת הכוח הראשית של הסכר הוא 333 מטרים, רוחבה 32.5 מטר וגובהה 89.8 מטר. תחנת הכוח התת-קרקעית היא תחנת הכוח הגבוהה ביותר בעולם.
השטח הכולל של הסכר הוא 138.65 קמ"ר ושטחו של מאגר המים של הסכר הוא 127.1 קמ"ר.
סך הבטון שיצקו לבניית הסכר הוא 2.7 מיליון מטר מעוקב.
הטורבינות שממוספרות במספרים 1 עד 6 ממוקמות בגדה השמאלית של המפעל, והטורבינות הממוספרות במספרים 7 עד 12 ממוקמות בגדה הימנית של המפעל.
ראו גם

סכר שלושת הערוצים
סכר באיחטאן
סכר גג'ואובה
הערות שוליים

1 2 3 4 5 6  Staff, Reuters (2020-06-30). "China's giant Wudongde hydro project begins power generation". Reuters (באנגלית). נבדק ב-2021-07-05.
↑  First unit of China’s 10,200-MW Wudongde hydropower station connected to grid
1 2  Cosmos Chronicle, China opens first Hydro-Power Dam to withstand large Temperature Differences, https://cosmoschronicle.com/, ‏2020-08-13 (באנגלית אמריקאית)
סמל איי קוק

| --- | --- |

 פרטים
 המחזיק בסמל:  איי קוק
 תאריך אימוץ:  1978 
 התקנים
 קסדה:  קסדת "פארה קורה"
 מגן:  כחול עם 15 כוכבים לבנים בעיגול
 תומכים:  דג מעופף אוחז חנית ושחפית הפיה אוחזת צלב
 
סמל איי קוק כולל במרכזו מגן שעליו 15 כוכבים (בדומה לדגל איי קוק) המסמלים את האיים.
למגן שני תומכים: דג מעופף ושחפית הפיה. השחפית אוחזת בצלב המסמל את הנצרות – דתם של תושבי האיים, והדג תומך ברארוטונגה (חנית מסורתית המשמשת את תושבי האיים באסיפות שבט – רק לאוחז בחנית ניתנת זכות הדיבור באספה) – המסמלת את המסורת של תושבי האיים.
מעל המגן מצויה קסדת "פארה קורה" – קסדת צ'יף מסורתית העשויה נוצות אדומות. הקסדה מסמלת את מערכת המעמדות המסורתית שבאיים.
שם המדינה רשום מתחת על קלף מתחת למגן.
הסמל עוצב על ידי פאפא מוטו קורה, צ'יף מהכפר מאטאברה באי רארוטונגה. מוטו קורה שימש כמזכיר בית אריקי – אספת הצ'יפים של האיים, במשך שנים רבות.
ראו גם

דגל איי קוק
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סמל אילינוי

| --- | --- |

 פרטים
 המחזיק בסמל:  אילינוי 
 תאריך אימוץ:  1818 
 
סמל מדינת אילינוי או החותם הגדול של מדינת אילינוי (באנגלית: Great Seal of the State of Illinois) אומץ רשמית בשנת 1818 על ידי האספה הלאומית הראשונה של אילינוי. האספה קבעה כי מזכיר המדינה של אילינוי ידאג לרכוש חותם רשמי עבור המדינה אשר יופיע על מסמכיה הרשמיים. החותם הראשון שנרכש היה זהה בצורתו לסמל ארצות הברית מאותה עת.
בשנת 1839 הוחלט על עיצוב מחדש של סמל המדינה ונבחר למדינה סמל חדש. סמל זה שונה בשנת 1867 בעקבות יוזמה של מזכיר המדינה שרון טינדייל אשר שכנע את הסנטור של המדינה אלן ס. פולר להגיש לסנאט המדינה הצעת חוק בדבר עיצוב הסמל. הצעת החוק כללה הצעה לשנות את מוטו המדינה לאור מלחמת האזרחים האמריקנית – במקום "ריבונות המדינה, איחוד לאומי" ל"איחוד לאומי, ריבונות המדינה" אולם החוק שהתקבל ב-7 במרץ 1867, לא כלל את השינוי המוצע.
הן החוק משנת 1818 והן החוק משנת 1867 קובעים כי חותם המדינה ישמר על ידי מזכיר מדינת אילינוי.
תיאור הסמל

הסמל מציג עיטם לבן-ראש אמריקאי, העומד על סלע, ונושא בטפריו מגן ובמקורו את מוטו המדינה. שלושה עשר כוכבים ושלושה עשר פסים מסמלים את שלוש עשרה המושבות שהיוו את המדינות הראשונות של ארצות הברית. על הסלע מופיעות השנים 1818 – שנת קבלת הסמל הראשון, ו-1867 – שנת בחירת הסמל השני.
על הסמל מופיע התאריך – 26 באוגוסט 1818 – היום בו התקבלה חוקת המדינה הראשונה.
סלאמבורי (1997)

| סלאמבורי (1997)>  הפוסטר הרשמי של האירוע בכיכובו של לקס לוגר.מידע |
| --- | --- | --- |
ארגון: WCW
תאריך: 18 במאי 1997
עיר: שארלוט, קרוליינה הצפונית
אולם: ארנת העצמאות
מספר צופים: 9,643
סיסמה פרסומית: ...The Tradition Continues
סדרת אירועי שלם וצפה של ה-WCW
| Spring Stampede | סלאמבורי (1997) | המסיבה האמריקאית הגדולה |
סדרת אירועי סלאמבורי
| 1996 | סלאמבורי (1997) | 1998 |
סלאמבורי (1997) היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-18 במאי 1997, בארנת העצמאות שבשארלוט, קרוליינה הצפונית. האירוע היה האירוע החמישי בסדרת אירועי סלאמבורי.
אחד עשר קרבות התנהלו באירוע, כולל שניים ששימשו כקרבות חושך (קרבות שלא שודרו בטלוויזיה). בקרב המרכזי, ריק פלייר, רודי פייפר וקווין גרין ניצחו את ה-nWo (קווין נאש, סקוט הול וסיקס) בקרב שלושה נגד שלושה.
עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.
אירוע

| --- | --- |

תפקיד:: שם:
צוות השידור: טוני שאבוני
צוות השידור: בובי הינן
צוות השידור: דאסטי רודס
מראיין: ג'ין אוקרלנד
כרוזים: דייוויד פנזר
כרוזים: מייקל באפר
שופט: ניק פטריק
לפני שהאירוע שודר בשיטת ה"שלם וצפה", התקיימו שני קרבות חושך (קרבות שאינן שודרו בטלוויזיה). בקרב הראשון, יוג'י נאגאטה ניצח את פאט טאנאקה. בקרב השני, הפאבליק אנמי (רוקו רוק וג'וני גראנג') ניצחו את הארלם היט (בוקר טי וסטיבי ריי).
האירוע עצמו נפתח בקרב שבו אולטימו דראגון הגן על אליפות הטלוויזיה העולמית של WCW נגד לורד סטיבן ריגל. בקרב זה, ריגל הצליח לנצח את דרגון ולזכות בתואר לאחר שסוני אונו שהגיע לזירה, בעט בדראגון לא במכוון, מה שאיפשר לריגל לבצע על דראגון את מהלך ה-Regal Stretch, שגרם לדראגון להיכנע.
בקרבות הבאים, מאדוסה ניצחה את לונה ואשון, ריי מיסטריו ג'וניור ניצח את יוג'י יאסוראוקה, וגליישר ניצח את מורטיס בפסילה.
בקרב שבא לאחר מכן, דין מלנקו הגן על אליפות ארצות הברית במשקל כבד של WCW נגד ג'ף ג'ארט. במהלך הקרב, סטיב מקמייקל הגיע לזירה והשליך את ג'ארט בחזרה לזירה. מעשה זה איפשר למלנקו לבצע עליו את מהלך הפאוורבומב ואז את מהלך ההכנעה שלו, הטקסס קלוברליף, שלא הותיר לג'ארט שום דבר מלבד להיכנע. כתוצאה מכך, מלנקו הגן על התואר בהצלחה.
לאחר מכן, מנג ניצח את כריס בנואה בהכנעה במסגרת קרב מוות, האחים סטיינר (ריק סטיינר וסקוט סטיינר) ניצחו את קונאן ויו מורוס, וסטיב מקמייקל ניצח את רג'י וייט.
בקרב המרכזי, ריק פלייר, רודי פייפר וקווין גרין התחרו נגד ה-nWo (קווין נאש, סקוט הול וסיקס) בקרב שלושה נגד שלושה. בסיום הקרב, פלייר ביצע על הול את מהלך ההכנעה שלו, הפיגר פור לג לוק, ובמקביל, פייפר ביצע על נאש את מהלך הסליפר בעוד גרין הצמיד את סיקס לספירת 3 לאחר פאוורסלאם.
תוצאות

| מס' | תוצאות | התניות | זמן |
| --- | --- | --- | --- |
| D1 | יוג'י נאגאטה ניצח את פאט טאנאקה | קרב יחידים | 04:30 |
| D2 | הפאבליק אנמי (רוקו רוק וג'וני גראנג') ניצחו את הארלם היט (בוקר טי וסטיבי ריי) (עם האחות שרי) | קרב זוגות | 06:00 |
| 3 | לורד סטיבן ריגל ניצח את אולטימו דראגון (א) (עם סוני אונו) | קרב יחידים על אליפות הטלוויזיה העולמית של WCW | 16:04 |
| 4 | מאדוסה ניצחה את לונה ואשון | קרב יחידים | 05:09 |
| 5 | ריי מיסטריו ג'וניור ניצח את יוג'י יאסוראוקה | קרב יחידים | 14:58 |
| 6 | גליישר ניצח את מורטיס (עם ג'יימס ונדנברג) בפסילה | קרב יחידים | 01:51 |
| 7 | דין מלנקו (א) ניצח את ג'ף ג'ארט (עם דברה) בהכנעה | קרב יחידים על אליפות ארצות הברית במשקל כבד של WCW | 14:54 |
| 8 | מנג ניצח את כריס בנואה (עם וומן) בהכנעה | קרב מוות | 14:54 |
| 9 | האחים סטיינר (ריק סטיינר וסקוט סטיינר) ניצחו את קונאן ויו מורוס (עם ג'ימי הארט) | קרב זוגות | 09:35 |
| 10 | סטיב מקמייקל (עם דברה) ניצח את רג'י וייט (עם קנת' ג'ונסון) | קרב יחידים | 15:17 |
| 11 | ריק פלייר, רודי פייפר וקווין גרין ניצחו את ה-nWo (קווין נאש, סקוט הול וסיקס) | קרב שלושה נגד שלושה | 17:20 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

1 2 3 4 5 6 7 8 9 10 11  תוצאות אירועי סלאמבורי
סאקו קונדה

סאקו קונדה (בצרפתית: Sékou Condé; נולד ב-9 ביוני 1993) הוא כדורגלן גינאי המשחק בשאטרלו הצרפתית.
קריירת מועדונים

קונדה התחיל את הקריירה שלו בדניפרו דניפרופטרובסק מליגת העל האוקראינית אך לא זכה בה לדקות משחק. את עונת 2014/2015 התחיל עם שתי הופעות במדי הכח עמידר רמת גן מהליגה הלאומית, אך בספטמבר 2014 הצטרף להפועל פתח תקווה.
בפברואר 2015 שוחרר מהמועדון לאחר שלא הצליח לתפוס מקום בהרכב.
באוגוסט 2015 חזר לאוקראינה כאשר חתם באולימפיק דונצק.
כעבור עונה אחת חתם באמקאר פרם.
ביולי 2018 קונדה חתם בשאטורו.
בקיץ 2022 הצטרף לבווה.
קריירה בינלאומית

בספטמבר 2015 זומן לראשונה לסגל נבחרת גינאה. ב-9 באוקטובר 2015 ערך את הופעת הבכורה שלו בנבחרת בניצחון 1-2 נגד אלג'יריה.
הערות שוליים

↑  ארז נעמן, ‏זה החיזוק? צ'ימאזי וקונדה חתמו בהפועל פ"ת, באתר ONE‏, 21 בספטמבר 2014
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאקו קונדה".
סמל איי קוקוס

סמל איי קוקוס
סמל איי קוקוס הוא סמל שאושר במועצת השלטון שהתקיימה ב-28 במרץ 2007. צבעיו נבחרו במטרה לשקף את האקלים החם והחגיגי של האיים. האלמנטים המופיעים בו קשורים לאוקיינוס המשפיע על היבטים רבים בחיי היומיום באיים. צמח הקוקוס מייצג את הצמחייה, הג'וקונג (סירה המשמשת את ילידי האיים) מסמלת את אוכלוסיית הארכיפלג. צב הים מייצג את חיות הבר והצבעים הכחולים מתייחסים לאוקיינוס ההודי.
התיאור ההירלדי של הסמל הוא של סמל עם מגן מרובע, המחולק ל-4. החלק הראשון והרביעי (משמאל לימין) בצבעי תכלת ובמרכזם דג. בחלקים השני והשלישי מופיעה ציפור צבעונית. במרכז המגן ממוקמת האות "Z" בצבע שחור. באזור העליון שמעל למגן ממוקמת יד האוחזת ורד ומשני צדי המגן שני עצי קוקוס. בחלקו התחתון של הסמל מופיע הכיתוב "Maju Pulu Kita" שפירושו "קדימה האי שלנו" הוא החליף את הכיתוב בלטינית: "Pro Patria".
ראו גם

דגל איי קוקוס
המנון איי קוקוס
סן אנטוניו דה לוס קוברס

| --- | --- |
סן אנטוניו דה לוס קוברס
סן אנטוניו דה לוס קוברס
 מדינה:  ארגנטינה ארגנטינה
 פרובינציה:  סלטה (פרובינציה) סלטה
 נפה:  לוס אנדס
 חבל ארץ:  צפון-מערב ארגנטינה
 גובה:  3,750 מטרים
 אוכלוסייה:  ‏
  ‑ בעיר:  5,482 (2001)
 קואורדינטות:  24°12′58″S 66°19′22″W﻿ / ﻿24.216000°S 66.322852°W﻿ / -24.216000; -66.322852
 http://www.vivirenloscobres.com.ar/
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן אנטוניו דה לוס קוברס(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן אנטוניו דה לוס קוברס(למפת סלטה רגילה) סלטה אוראן טרטגל חנרל גואמס מטאן בוליביה פרגו. חוחוי פו. צ'אקו סנטיאגו דל אסטרו טוקומאן קטמרקה צ'ילהסן אנטוניו דה לוס קוברס(למפת סלטה מוגדלת) סלטה אוראן טרטגל חנרל גואמס מטאן בוליביה פרגו. חוחוי פו. צ'אקו סנטיאגו דל אסטרו טוקומאן קטמרקה צ'ילהסן אנטוניו דה לוס קוברס  he tabBackground:;tabBorder:#aaa;defaultTab:0;
סן אנטוניו דה לוס קוברס (בספרדית: San Antonio de los Cobres) היא עיירה בפרובינציית סלטה בצפון-מערב ארגנטינה, בירת דפרטמנטו לוס אנדס. העיירה שוכנת 164 ק"מ צפונית-מערבית לסלטה, בגובה של כ-3,750 מ' מעל פני הים במישורי הפונה שבהרי האנדים, בסמוך למפגש הנחלים טורו וסן אנטוניו דה לוס קוברס. מקור שמה של העיירה בנחושת (Cobre) המצויה בסביבתה.
ממצאים ארכאולוגיים בטסטיל, כ-5 ק"מ מסן אנטוניו דה לוס קוברס, מעידים על התיישבות של האטקמניו עד המאה ה-15. ככל הנראה ננטש היישוב, שכלל כ-440 בתים, במהלך פלישת האינקה.
בבוררות בין ארגנטינה, צ'ילה ובוליביה, נקבע ב-1899 כי האזור בו שוכנת סן אנטוניו דה לוס קוברס יהיה בריבונות ארגנטינה, וזו הקימה ב-1900 את הטריטוריה הלאומית לוס אנדס. בתחילה הייתה העיירה נווארו לבירת הטריטוריה, אך מאחר שהגישה אליה הייתה קשה, במיוחד בעונת השלג, הייתה סן אנטוניו דה לוס קוברס לבירה ב-1902. ב-1943 בוטל מעמד הטריטוריה, והיא חולקה בין פרובינציות חוחוי, סלטה וקטמרקה. סן אנטוניו דה לוס קוברס הייתה עתה לעיירה בפרובינציית סלטה.
בשנת 2001 התגוררו בסן אנטוניו דה לוס קוברס כ-5,000 תושבים, מרביתם אינדיאנים. התושבים מתפרנסים בעיקר מכרייה, חקלאות (גידולי קינואה ותפוחי אדמה, וכן לאמות ואלפקות) ותיירות. בעיירה נמצאת אחת מתחנותיה של רכבת העננים, ומאז 1995 חוגגים בה מדי 1 באוגוסט את "החג הלאומי של הפצ'אמאמה".
סלאמבורי (1998)

| סלאמבורי (1998)>  הפוסטר הרשמי של האירוע בכיכובו של יו מורוס.מידע |
| --- | --- | --- |
ארגון: WCW
מותג(ים): WCW nWo
תאריך: 17 במאי 1998
עיר: ווסטר, מסצ'וסטס
אולם: הסנטרום
מספר צופים: 11,592
סיסמה פרסומית: .The Strong Survive .The Ruthless Win
סדרת אירועי שלם וצפה של ה-WCW
| Spring Stampede | סלאמבורי (1998) | המסיבה האמריקאית הגדולה |
סדרת אירועי סלאמבורי
| 1997 | סלאמבורי (1998) | 1999 |
סלאמבורי (1998) היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-17 במאי 1998, באולם הסנטרום שבווסטר, מסצ'וסטס. האירוע היה האירוע השישי בסדרת אירועי סלאמבורי.
תשעה קרבות התנהלו באירוע. בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW. עוד ברשימת הקרבות, רנדי סאבאג' ניצח את ברט הארט בפסילה בקרב שבו רודי פייפר שימש כשופט המיוחד, גולדברג ניצח את סאטורן ושמר על אליפות ארצות הברית במשקל כבד של WCW, ודין מלנקו ניצח את כריס ג'ריקו בהכנעה וזכה באליפות ה-WCW במשקל בינוני.
עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.
אירוע

| --- | --- |

תפקיד:: שם:
צוות השידור: טוני שאבוני
צוות השידור: בובי הינן
צוות השידור: מייק טניי
מראיין: ג'ין אוקרלנד
כרוז: דייוויד פנזר
שופט: ניק פטריק
המנצח בקרב הבאטל רויאל למשקל קל קיבל הזדמנות מיידית להתמודד מול כריס ג'ריקו על אליפות ה-WCW במשקל קל. סיקלופה וחובנטוד גררה היו שני המשתתפים האחרונים בקרב הבאטל רויאל, כשהם לחצו ידיים ואז גררה הדיח את עצמו מעל לחבל העליון כדי להעניק לסיקלופה את הניצחון בקרב. לאחר מכן, סיקלופה הוריד את המסיכה שעטה ונגלה כדין מלנקו. בקרב על האליפות, הוא הכניע את ג'ריקו וזכה בתואר. הוא הופשט מחגורת האליפות שבועים לאחר מכן בתוכנית Nitro עקב מחאותיו של ג'ריקו על כניסתו לבאטל רויאל.
גולדברג היה אמור להתחרות בקרב גונטלט נגד כל חברי קבוצת ה-Flock, כך שאם הוא יפסיד לאחד מהם, רייבן יזכה בחזרה באליפות ארצות הברית במשקל כבד של WCW, שאותה הוא הפסיד לגולדברג. לעומת זאת, התניה זו שונתה במהלך הלילה עצמו של האירוע.
בתוכנית האחרונה של Nitro לפני האירוע, אריק בישוף איתגר את וינס מקמהן להופיע בסלאמבורי ולהתאבק מולו. בישוף היה מוכן להתמודד מולו, וכמובן מקמהן לא הופיע; בישוף הורה לשופט לספור עד עשר ולהעניק לו את ה"ניצחון" בקרב כתוצאה מספירת חוץ.
במקור, ברט הארט הכניע את רנדי סאבאג' הודות למהלך ההכנעה שלו, השארפשוטר. אולם, לילה לאחר מכן בתוכנית Nitro, השופט המיוחד בקרב, רודי פייפר, הפך את ההחלטה ופסק שסאבאג' הוא המנצח כתוצאה מפסילה.
בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW, לאחר שהול הכה את נאש עם אחת מחגורות האליפות, מה שאיפשר לענק להצמיד את נאש לניצחון. לאחר הקרב, הול, דאסטי רודס והענק חגגו את הזכייה בזמן שהול ורודס הצטרפו לקבוצת nWo Hollywood, ואילו, סטינג והענק הוכרו כנציגים של WCW. לעומת זאת, הענק הצטרף לקבוצת nWo Hollywood זמן קצר לאחר האירוע סלאמבורי. כתוצאה מכך, הוא הותיר את סטינג ללא שותף, מה שהוביל לקרב יחידים בין השניים באירוע הבא של הארגון, המסיבה האמריקאית הגדולה, כשעל כף המאזניים הונחה השליטה בחגורות אליפות הזוגות.
תוצאות

| מס' | תוצאות | התניות | זמן |
| --- | --- | --- | --- |
| 1 | פיט פינלי (א) ניצח את כריס בנואה | קרב יחידים על אליפות הטלוויזיה העולמית של WCW | 14:52 |
| 2 | לקס לוגר ניצח את בריאן אדמס (עם וינסנט) בהכנעה | קרב יחידים | 05:05 |
| 3 | דין מלנקו (מחופש לסיקלופה) ניצח לאחר שהדיח אחרון את חובנטוד גררה | קרב באטל רויאל אשר קבע את הטוען לכתר לאליפות ה-WCW במשקל קל | 08:27 |
| 4 | דין מלנקו ניצח את כריס ג'ריקו (א) בהכנעה | קרב יחידים לאליפות ה-WCW במשקל קל | 07:02 |
| 5 | דיאמונד דאלאס פייג' ניצח את רייבן | קרב חוות המוות | 14:35 |
| 6 | אדי גררו (עם צ'אבו גררו ג'וניור) ניצח את אולטימו דרגון | קרב יחידים | 11:09 |
| 7 | גולדברג (א) ניצח את סאטורן | קרב יחידים על אליפות ארצות הברית במשקל כבד של WCW | 07:01 |
| 8 | רנדי סאבאג' ניצח את ברט הארט בפסילה | קרב יחידים (רודי פייפר שימש כשופט המיוחד) | 16:38 |
| 9 | סטינג והענק ניצחו את האאוטסיידרס (קווין נאש וסקוט הול) (א) (עם דאסטי רודס) | קרב זוגות על אליפות הזוגות העולמית של WCW | 14:46 |
(א) - מתייחס למתאבק/מתאבקים שהגיעו לקרב כאלוף/אלופים
↑  סדר ההדחות: אוון קרייג'יאס, ג'וני סווינגר, סופר קאלו, סילבר קינג, אל גריו, מרטי ג'נטי, וילאנו IV, לני ליין, דמיאן, אל דאנדי, צ'אבו גררו ג'וניור, בילי קידמן ופסייכוסיס.
הערות שוליים

1 2 3 4 5 6 7 8 9  תוצאות אירועי סלאמבורי
סן אנטוניו (כדוריד)

סן אנטוניו (בספרדית: San Antonio) הייתה קבוצת כדוריד מהעיר פמפלונה שבספרד, שהתחרתה בליגה הספרדית בכדוריד. הקבוצה נוסדה בשנת 1955. עד שנת 1989 הקבוצה שיחקה בליגות אזוריות. בתחילת שנות ה-90 של המאה ה-20 הקבוצה העפילה לליגה העליונה. תוך מספר שנים היא השתלבה בצמרת הליגה וניצחה בה מספר פעמים.
בדירה הבינלאומית הקבוצה שיחקה מספר פעמים בליגת האלופות בכדוריד וזכתה בשנת 2001. בנוסף לכך, היא זכתה ב"גביע מחזיקות גביע" (המפעל השני בחשיבותו באירופה).
בשנת 2012 הקבוצה איבדה את הספונסור שלה (מפעל צמנט) והנשיא הודיע על כך שהיא עוזבת את הליגה העליונה. בשנת 2013 המועדון נסגר.
תארים

ליגה: 2
זכייה בליגה: 2002, 2005
גביע: 2
זכייה בגביע:1999, 2001
ליגת האלופות בכדוריד: 1
זכייה: 2001
סולביי גולברנסן

| --- | --- |
סולביי גולברנסן
 לידה:  12 בינואר 1981 (בת 43) אוסלו, נורווגיה 
 מידע כללי
 מדינה:  נורווגיה 
 גובה:  1.69 מטרים
 ספורט
 ענף ספורט:  כדורגל 
 
סולביי גולברנסן (בנורווגית: Solveig Gulbrandsen; נולדה ב-12 בינואר 1981) היא כדורגלנית נורווגית.
גולברנסן משחקת כקשרית מרכזית בקבוצת קולבוטן הנורווגית. מאז שנת 1998, היא משחקת באופן קבוע בנבחרת הכדורגל של נורווגיה, ובאולימפיאדת סידני (2000) זכתה עמה במדליית זהב.
ב-8 ביוני 2006 סולבייג ילדה את בנה הראשון.
סטפאנו פיולי

סטפאנו פיולי (באיטלקית: Stefano Pioli; נולד ב-20 באוקטובר 1965 בפארמה) הוא כדורגלן עבר איטלקי ששיחק בעמדת הבלם, וכיום מאמן א-נסר מליגת העל הסעודית.
פיולי החל את הקריירה בפארמה, ושיחק בין היתר ביובנטוס, עמה זכה באליפות איטליה ובגביע אירופה לאלופות, ובפיורנטינה בה שיחק לאורך שש עונות.
לאחר פרישתו החל בקריירת אימון, והוביל מספר קבוצות באיטליה, בהן קבוצת נעוריו פארמה, לאציו ואינטר מילאנו ומילאן.